[image: image1.jpg]Pl-'IE%.SZ
/





Győri SZC
Pattantyús-Ábrahám Géza Technikum
9024 Győr, Ikva u. 70.
Telefon: 96 /429-033, 429-242


E mail: pagisz@pagisz.hu

Honlap: www.pagisz.hu
Comenius 2000 II. modellt bevezető intézmény.
((((((((((((((((((((((((((((((((((((((((((((

TÁJÉKOZTATÓ

KÖZPONTI ÍRÁSBELI FELVÉTELI VIZSGA

TANULÓI ÉSZREVÉTELEK ÉS AZOK KEZELÉSE

A tanulói észrevételek és azok kezelése (a nemzeti köznevelésről szóló 2011. évi CXC. törvény 38. § (9)-e, valamint a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 35. § (3) - (6) bekezdése alapján):

· A központi írásbeli vizsga kiértékelt dolgozatait a vizsgázó és szülője 2022. január 27-én 8.00 és 16.00 között a kijelölt időpontban Győri Szakképzési Centrum Pattantyús-Ábrahám Géza Technikum aulájában tekintheti meg az iskola képviselőjének jelenlétében, azokról kézzel vagy elektronikus úton pl. digitális fényképezőgéppel másolatot készíthet, és – kizárólag a hivatalos javítási-értékelési útmutatótól eltérő értékelés esetén – az értékelésre észrevételt tehet. 

· A vizsgázó és szülője a javítási-értékelési útmutatótól eltérő értékelés esetén észrevételeit a megtekintést követő első munkanap végéig – 16.00 óráig – írásban adhatja le. Az észrevétel benyújtására nyitva álló határidő elmulasztása esetén egy napon belül lehet igazolási kérelmet benyújtani. Az igazolási kérelem benyújtási határideje jogvesztő.

· Ha az írásbeli vizsgakérdésekre adott megoldás értékelésére a vizsgázó észrevételt nyújt be, az iskola az észrevételt érdemben elbírálja. Az iskola a bírálat eredményét határozat formájában, megfelelő indokolással, az észrevétel benyújtását követő három munkanapon belül írásban közli az észrevételt tevővel.

· Ha az észrevételt tevő az iskola határozatának kézhezvétele után is fenntartja korábbi észrevételét, ezt 3 napon belül írásban közli a vizsgát szervező iskolával. A határidő elmulasztása jogvesztő, a fellebbezés benyújtására meghatározott határidő elmulasztása miatt igazolásnak helye nincs. Az iskola a fenntartott észrevételt az ügyre vonatkozó dokumentumokkal együtt egy munkanapon belül megküldi az OH-nak.

· Az OH a fenntartott észrevételt érdemben elbírálja. A bírálat eredményét határozat formájában, megfelelő indokolással, az észrevétel benyújtását követő nyolc napon belül rövid úton (elektronikus úton) írásban közli az iskolával, valamint postai úton megküldi az iskolának és az észrevételt tevőnek.
